**GODIŠNJE IZVJEŠĆE O POSLOVANJU ZRAČNE LUKE OSIJEK d.o.o.**

**ZA 2021. GODINU**

**Osijek, 20. lipnja 2022.**

**SADRŽAJ** stranica

1. Osnovni podatci o Društvu 3
2. Promet zrakoplova, putnika i tereta 5
3. Financijski rezultati poslovanja 9

3.1. Financijski pokazatelji 10

1. Kapitalne investicije, nabava i održavanje 12
2. Ljudski potencijali, edukacije i osposobljavanja 13
3. Sustav upravljanja sigurnošću, usklađenošću i kvalitetom 14
4. Nekretnine 16
5. Važniji događaji u 2021. godini 16
6. Zaključak 17

PRILOG - Godišnji financijski izvještaji i Izvješće neovisnog revizora za 2021. godinu

**1. OSNOVNI PODATCI O DRUŠTVU**

Tvrtka: ZRAČNA LUKA OSIJEK društvo s ograničenom odgovornošću za usluge u zračnom prometu

Sjedište: Klisa (Grad Osijek), Vukovarska ulica 67

OIB: 48188420009

MBS: 030026579

NKD 2007: 5223 Uslužne djelatnosti u vezi sa zračnim prijevozom

Predmet poslovanja:

35.30 Proizv. i popr. zrakopl. i svemir. letjelica

50.20 Održavanje i popravak motornih vozila

52.72 Popravak električnih aparata za kućanstvo

55.52 Opskrbljivanje pripremljenom hranom (catering)

60.21 Ostali redoviti kopneni putnički prijevoz

60.23 Ostali kopneni cestovni prijevoz putnika

60.24 Cestovni prijevoz robe

63.12 Skladištenje robe

63.23.1 Djelatnosti u zračnim lukama

70.20 Iznajmljivanje vlastitih nekretnina

71.10 Iznajmljivanje automobila

71.21 Iznajmljivanje ostalih kopnenih prijevoznih sredstava

74.40 Promidžba (reklama i propaganda)

\* Kupnja i prodaja robe, osim oružja i streljiva, lijekova i otrova

\* Obavljanje trgovačkog posredovanja na domaćem i inozemnom tržištu

\* Pružanje usluga u nautičkom, seljačkom, zdravstvenom, kongresnom, športskom, lovnom i drugim oblicima turizma, pružanje ostalih turističkih usluga i dr.,

\* Pripremanje hrane, usluživanje pićem i napicima, pružanje usluga smještaja

\* Zastupanje stranih tvrtki

\* Poslovi međunarodnog otpremništva

\* Međunarodni prometno agencijski poslovi

\* Međunarodni prijevoz osoba i stvari u cestovnom prometu

\* Djelatnosti putničkih agencija

\* Djelatnosti organizatora putovanja (turoperatora)

\* Poduka i stručno osposobljavanje osoba koje rade na poslovima od značaja za sigurnost zračnog prometa na aerodromu

\* Upravljanje zračnom lukom

\* Zemaljske usluge u zračnim lukama

\* Komercijalni zračni prijevoz

\* Linijski zračni prijevoz

\* Operativne usluge u zračnom prometu

\* Usluge u zračnom prometu

Članovi društva (Skupština) i poslovni udjeli:

1. Republika Hrvatska 55%

2. Grad Osijek 25%

3. Osječko-baranjska županija 20%

Nadzorni odbor u 2021.:

1. Ivan Hampovčan, predsjednik, predstavnik Osječko-baranjske županije: 28.04.2021. – 28.04.2025.
2. Silvestar Vargek, zamjenik predsjednika, predstavnik radnika: 07.09.2017. – 07.09.2021.
3. Tatjana Grganović, član, predstavnik Grada Osijeka: 27.02.2018. – 27.02.2022.
4. Ivica Bilac, član, predstavnik Osječko-baranjske županije: 05.05.2017. – 28.04.2021.

Uprava u 2021.:

Ivan Kos, direktor, zastupa društvo pojedinačno i samostalno od 28. travnja 2021. godine.

Odlukom Skupštine od 8. travnja 2021. godine opozvan je Davor Forgić s mjesta direktora Društva, na koje je bio imenovan odlukom Skupštine od 10. listopada 2017. godine. Na Skupštini održanoj 28. travnja 2021. godine direktorom Društva imenovan je Ivan Kos, do imenovanja direktora Društva putem javnog natječaja, a na razdoblje od najduže šest mjeseci. Na Skupštini održanoj dana 15. listopada 2021. , Ivan Kos je ponovno imenovan za direktora Društva do imenovanja direktora Društva putem javnog natječaja, a na razdoblje od najduže 6 mjeseci, odnosno do 28. travnja 2022. godine.

Revizijski odbor je osnovan odlukom Skupštine od 25. kolovoza 2020. godine. Na istoj Skupštini su imenovana dva člana toga tijela Suzana Tretinjak i Milena Kordi dok je Ivan Begović imenovan odlukom Skupštine od 30.08.2021.

Broj zaposlenih na dan 31.12.2021.: 49

Podružnica:

Putnička agencija Zračna luka Osijek, Klisa (Grad Osijek), Vukovarska ulica 67

Djelatnosti podružnice:

\* Djelatnosti putničkih agencija

\* Djelatnosti organizatora putovanja (turoperatora)

Od 28. travnja 2021. godine osoba imenovana da u poslovanju podružnice zastupa osnivača je Ivan Kos.

1. **PROMET ZRAKOPLOVA, PUTNIKA I TERETA**

Ukupno ostvareni broj putnika (iskrcano i ukrcano) tijekom 2021. godine za 74% je veći nego 2020. godine, odnosno prevezeno je 4.889 putnika više nego 2020. godine. Rezultat povećanog broja putnika posljedica je popuštanja epidemioloških mjera i kontinuiranog odvijanja zračnog prometa, odnosno porasta broja zrakoplovnih operacija. Od 15. studenoga 2021. uvedena je međunarodna linija Munchen-Osijek-Munchen pri kojoj je u 28 zrakoplovnih operacija prevezeno 829 putnika. Na domaćim redovnim linijama ostvareno je 73% više putnika više nego 2020. godine.

***Usporedba ukupnog broja putnika 2020. i 2021.***

|  |  |  |  |
| --- | --- | --- | --- |
| **PUTNICI** | **2020. godina** | **2021. godina** | **INDEKS**  |
| **SVEUKUPNO** | **6,626** | **11,515** | **174** |
| **UKUPNO REDOVNE LINIJE** | **6,192** | **10,028** | **120** |
| **MEĐUNARODNE REDOVNE LINIJE** | **868** | **829** | **96** |
| Croatia Airlines | - | 829 | **-** |
| Munchen | - | 829 | **-** |
| Eurowings | 868 | - | **-** |
| Stuttgart | 868 | - | **-** |
| **DOMAĆE REDOVNE LINIJE** | **5,324** | **9,199** | **173** |
| Croatia Airlines | 2,746 | 4,729 | **172** |
| Dubrovnik | 1,260 | 2,067 | 164 |
| Split | 1,486 | 2,662 | 179 |
| Trade Air | 2,578 | 4,470 | **173** |
| Zagreb | 767 | 1,160 | 151 |
| Pula | 1,259 | 2,231 | 177 |
| Rijeka | 552 | 1,079 | 195 |
| **UKUPNO IZVANREDNE LINIJE** | **433** | **1,283** | **296** |
| MEĐUNARODNE IZV. LINIJE | 406 | 1,245 | **307** |
| DOMAĆE IZV. LINIJE | 27 | 38 | **141** |
| **UKUPNO GENERALNA AVIJACIJA** | **1** | **204** | - |
| MEĐUNARODNA GENERALNA AVIJACIJA | 1 | 142 | - |
| DOMAĆA GENERALNA AVIJACIJA | - | 62 | - |

***Broj putnika na redovnim linijama***

|  |  |  |  |  |  |
| --- | --- | --- | --- | --- | --- |
| BROJ PUTNIKA | 2020. | 2021 | Plan2022. | Index 21/20 | Index 22/21 |
| REDOVNE LINIJE | 6,173 | 10,028 | 22,851 | 162 | 228 |
| MEĐUNARODNE  | 848 | 829 | 10,965 | 98 | 1323 |
| Wizz Air | - | - | 7,533 | - | - |
| Croatia Airlines | - | 829 | 3,432 | - | 414 |
| Eurowings | 848 | - | - | - | - |
| DOMAĆE | 5,325 | 9,199 | 11,886 | 173 | 129 |
| Croatia Airlines | 2,746 | 4,729 | 6,832 | 172 | 144 |
| Trade Air | 2,579 | 4,470 | 5,054 | 173 | 113 |

***Grafički prikaz broja putnika po aviokompanijama***

Tijekom 2021. godine, iz Zračne luke Osijek i natrag, letjelo se na domaćim redovnim linijama po PSO programu.

Aviokompanijom Trade Air letjelo se zrakoplovom L410, kapaciteta 18 sjedala tijekom cijele godine:

* Prema Zagrebu šest puta tjedno (ponedjeljkom, srijedom i petkom po dvije rotacije)
* Prema Rijeci i dalje za Split i Dubrovnik dva puta tjedno (utorkom i četvrtkom)
* Prema Puli i dalje za Split dva puta tjedno ( ponedjeljkom i petkom)

Aviokompanijom Croatia Airlines letjelo se zrakoplovom Dash 8-Q400, kapaciteta 76 sjedala tijekom ljetne sezone:

* Prema Splitu jednom tjedno (petkom)
* Prema Dubrovniku jednom tjedno (četvrtkom)

Međunarodna redovna linija Munchen– Osijek – Munchen, aviokompanije Croatia Airlines, odvijala se u periodu od 15. studenoga 2021. godine s dvije tjedne rotacije, ponedjeljkom i petkom, zrakoplovom Dash 8-Q400 s kapacitetom od 65 sjedala.

Međunarodna redovna linija Munchen – Osijek – Munchen ugovorena je za dvomjesečni period, od 15. studenoga 2021. godine do 15. siječnja 2022. godine.

Ukupni broj operacija zrakoplova (slijetanje i polijetanje) tijekom 2021. godine za 45% je veći nego 2020. godine. Takav rezultat je posljedica popuštanja epidemioloških mjera, odnosno kontinuiranog odvijanja zračnog prometa, porasta broja operacija neredovnih linija i generalne avijacije u međunarodnom prometu.

***Usporedba ukupnog broja zrakoplovnih operacija 2020. i 2021. godine***

|  |  |  |  |
| --- | --- | --- | --- |
| **ZRAKOPLOVNE OPERACIJE** | **2020.** | **2021.** | **INDEKS**  |
| **SVEUKUPNO** | **1,517** | **2,206** | **145** |
| **UKUPNO REDOVNE LINIJE** | **778** | **1,120** | **144** |
| **MEĐUNARODNE REDOVNE LINIJE** | **8** | **28** | **350** |
| Croatia Airlines | - | 28 | **-** |
| Munchen | - | 28 | **-** |
| Eurowings | 8 | - | **-** |
| Stuttgart | 8 | - | **-** |
| **DOMAĆE REDOVNE LINIJE** | **770** | **1,092** | **142** |
| Croatia Airlines | 60 | 118 | **197** |
| Dubrovnik | 30 | 58 | **193** |
| Split | 30 | 60 | **200** |
| Trade Air | 710 | 974 | **137** |
| Zagreb | 414 | 564 | 136 |
| Pula | 145 | 206 | 142 |
| Rijeka | 151 | 204 | 135 |
| **UKUPNO IZVANREDNE LINIJE** | **200** | **238** | **119** |
| MEĐUNARODNE IZV. LINIJE | 170 | 193 | 114 |
| DOMAĆE IZV. LINIJE | 30 | 45 | 150 |
| **UKUPNO GENERALNA AVIJACIJA** | **539** | **848** | **157** |
| MEĐUNARODNA GENERALNA AVIJACIJA | 74 | 277 | **374** |
| DOMAĆA GENERALNA AVIJACIJA | 465 | 571 | **123** |

***Broj zrakoplovnih operacija***

|  |  |  |  |  |  |
| --- | --- | --- | --- | --- | --- |
| OPERACIJE ZRAKOPLOVA | 2020. | 2021 | Plan2022. | Index 21/20 | Index 22/21 |
| UKUPNO | 1,517 | 2,206 | 2,708 | 145 | 123 |
| MEĐUNARODNE | 252 | 498 | 782 | 198 | 157 |
| redovne | 8 | 28 | 222 | 350 | 793 |
| neredovne+GA | 244 | 470 | 560 | 193 | 119 |
| DOMAĆE | 1,265 | 1,708 | 1,926 | 135 | 113 |
| redovne | 770 | 1,092 | 1,226 | 142 | 112 |
| neredovne+GA | 495 | 616 | 700 | 124 | 114 |

***Grafički prikaz broja zrakoplovnih operacija***

***Operacije zrakoplova po aviokompanijama***

Prihod od primarne djelatnosti u 2021. godini je za 57% veći nego 2020. godine što je posljedica povećanja broja zrakoplovnih operacija i povećanja broj putnika. Najveći porast prihoda zabilježen je na domaćim linijama prema Splitu i Dubrovniku, a najmanji prema Rijeci.

Detaljni prikaz prihoda od prihvata i otpreme zrakoplova, putnika, prtljage i tereta prikazan je u tabeli koja slijedi.

|  |  |  |  |
| --- | --- | --- | --- |
| **PRIHODI OD PRIHVATA I OTPREME ZRAKOPLOVA,**  | **2020** | **2021** | **INDEKS '21/'20** |
| **PUTNIKA, PRTLJAGE I TERETA** |
| **SVEUKUPNO** | **1,575,018.18** | **2,468,247.53** | **157** |
| **UKUPNO REDOVNE LINIJE** | **816,592.44** | **1,292,939.67** | **158** |
| MEĐUNARODNE REDOVNE LINIJE | 5,323.59 | 74,924.60 | **1407** |
| Eurowings | 5,323.59 | - | **-** |
| Croatia Airlines | - | 74,924.60 | **-** |
| DOMAĆE REDOVNE LINIJE | 811,268.85 | 1,218,015.07 | **150** |
| Croatia Airlines | 169,777.50 | 306,521.59 | **181** |
| Dubrovnik | 84,888.75 | 141,323.33 | **166** |
| Split | 84,888.75 | 165,198.26 | **195** |
| Trade Air | 641,491.35 | 911,493.48 | **142** |
| Zagreb | 374,052.70 | 523,216.16 | **140** |
| Pula | 131,008.80 | 207,018.12 | **158** |
| Rijeka | 136,429.85 | 181,259.20 | **133** |
| **IZVANREDNE LINIJE I GENERALNA AVIJACIJA** | **758,425.74** | **1,173,755.86** | **155** |
| **CARGO** | **-** | **1,552.00** |  |

1. **FINANCIJSKI REZULTATI POSLOVANJA**

**Ukupni prihodi**

***Usporedba prihoda ostvarenih 2021. u odnosu na 2020. godinu i plana za 2021. godinu***

|  |  |  |  |  |
| --- | --- | --- | --- | --- |
| **R.BR.** | **PRIHODI** | **OSTVARENO 2020.** | **OSTVARENO 2021.** | **PLAN 2021.** |
| **1** | **POSLOVNI PRIHODI** | **11.895,949** | **13.972,075** | **14.189,112** |
| 1.1. | Prihodi od prodaje | 2.481,258 | 3.453.521 | 3.857,019 |
| 1.2. | Ostali poslovni prihodi | 9.414,691 | 10.518.554 | 10.332,093 |
| **2** | **FINANCIJSKI PRIHODI** | **27,631** | **23,619** | **26,000** |
| **3** | **UKUPNI PRIHODI** | **11.923,579** | **13.995,694** | **14.215,112** |

Ukupni prihodi sastoje se od poslovnih prihoda iz primarne djelatnosti, kao što su prihodi od prihvata i otpreme zrakoplova, putnika i prtljage, prihoda iz sekundarnih djelatnosti koje čine iznajmljivanje poslovnog prostora, cargo skladišta, poljoprivrednog zemljišta, najam vozila za cestovni prijevoz, iznajmljivanje reklamnih panoa, prihodi od putničke agencije, parkinga, ugostiteljstva i trgovine.

U poslovne prihode ubrajamo i prihode ostvarene od potpora koje dobivamo od MMPI za održavanje otvorenosti zračne luke kao i dio prihoda ostvaren od primljenih potpora za kapitalna ulaganja i potpore male vrijednosti po MRS-20 (samo obračunska kategorija). U ukupnim prihodima uvršteni su i financijski prihodi ostvareni od kamata i tečajnih razlika kao i izvanredni prihodi ostvareni od naplata šteta, otpisa obveza prema dobavljačima itd.

Ukoliko promatramo ukupno ostvarene prihode 2021. godine u usporedbi s ukupnim prihodima 2020. godine, primjećujemo da ukupni prihodi u 2021. godini bilježe povećanje od 17%. Prihodi od prodaje u odnosu na prošlu godine povećani su za 21 posto, a ostali poslovni prihodi za 16%.

**Ukupni rashodi**

***Usporedba rashoda ostvarenih 2021. u odnosu na 2020. godinu i plana za 2021. godinu***

|  |  |  |  |  |  |  |
| --- | --- | --- | --- | --- | --- | --- |
| **R.BR.** | **RASHODI** | **OSTVARENO 2020.** | **OSTVARENO 2021.** | **PLAN 2021.** | **INDEKS 21/20** | **INDEX OS21/PL21** |
| **1** | **POSLOVNI RASHODI** | **12.473,874** | **12.798,766** | **13.587,623** | **103** | 94 |
| **2** | **FINANCIJSKI RASHODI** | **490,409** | **484,189** | **613,526** | **99** | 79 |
| **3** | **UKUPNI RASHODI** | **12.964,284** | **13.282,955** | **14.201,149** | **102** | 93 |

Poslovne rashode čine materijalni troškovi, troškovi osoblja, amortizacija, ostali troškovi i ostali poslovni rashodi koji su u odnosu na 2020. godinu povećani za 3%.

Financijske rashode čine rashodi s osnove kamata, tečajne razlike i ostali financijski rashodi.

U 2021. godini financijski rashodi bilježe smanjenje od 1% u odnosu na 2020. godinu.

Ukupni rashodi u 2021. godini bilježe povećanje od 2% u odnosu na 2020. godinu.

**Neto dobit/gubitak**

U 2021. godini Zračna luka Osijek ostvarila je dobit od 712.739 kuna.

***Usporedba rezultata ostvarenog 2021. u odnosu na 2020. godinu i plana za 2021. godinu***

|  |  |  |  |  |
| --- | --- | --- | --- | --- |
| **R.BR.** | **REZULTAT** | **2020** | **2021** | **PLAN 2021.** |
| **1** | **DOBIT** | **-** | **712,739** | **13,963** |
| **2** | **GUBITAK** | **(1.040,702)** | **-** | **-** |

* 1. **Financijski pokazatelji**

|  |  |  |  |  |  |
| --- | --- | --- | --- | --- | --- |
| FINANCIJSKI POKAZATELJI | OSTVARENO 2020. | OSTVARENO 2021. | PLAN 2021. | INDEKS O2021./ O2020. | INDEKS O2021./ PL2021. |
| Ukupni prihodi | 11,923,580 | 13,995,694 | 14,215,112 | 117 | 98 |
| Ukupni rashodi | 12,964,282 | 13,282,955 | 14,201,149 | 102 | 94 |
| NETO DOBIT/GUBITAK  | **(1,040,702)** | **712,739** | **13,963** | **(68)** | 5104 |
|   |   |   |   |  |  |
| POKAZATELJI LIKVIDNOSTI |   |
| Koeficijent tekuće likvidnosti | 3.07 | 2.23 | 5.82 | 73 | 38 |
| Koeficijent financijske stabilnosti | 0.95 | 0.95 | 0.96 | 100 | 100 |
| POKAZATELJ ZADUŽENOSTI |   |
| Koeficijent zaduženosti | 0.25 | 0.27 | 0.23 | 109 | 117 |
| POKAZATELJI AKTIVNOSTI |   |
| Koeficijent obrtaja ukupne imovine | 0.12 | 0.14 | 0.14 | 115 | 98 |
| Koeficijent obrtaja kratkotrajne imovine | 5.55 | 3.73 | 15.62 | 67 | 24 |
| POKAZATELJI EKONOMIČNOSTI |   |
| Ekonomičnost ukupnog poslovanja | 0.92 | 1.05 | 1.00 | 115 | 105 |
| POKAZATELJI PROFITABILNOSTI |   |
| Neto profitna marža | -0.08728 | 0.05093 | 0.00098 | -58 | 5185 |
| Neto rentabilnost imovine (ROA) | -0.01070 | 0.00715 | 0.00014 | -67 | 5077 |
| Rentabilnost vlastitog kapitala (ROE) | -0.01424 | 0.00979 | 0.00018 | -69 | 5347 |
| EBITDA  | 1.387.806 | 3.060.098 | 2.383.489 | 220 | 128 |
| EBITDA marža % | 11.6 | 21.9 | 16.7 | 188 | 131 |
| Bruto marža | -41.9 | 23.8 | 0.3 | -57 | 7933 |
| POKAZATELJ FINANCIRANJA |   |
| Stupanj samofinanciranja | 0.75 | 0.73 | 0.77 | 97 | 95 |

Likvidnost poslovanja je sposobnost društva za pravodobno namirenje njegovih obveza. Koeficijent tekuće likvidnosti je odnos između kratkotrajne imovine i kratkoročnih obveza. Kratkotrajna imovina mora biti duplo veća od kratkoročnih obaveza da bi društvo bilo likvidno. Koeficijent tekuće likvidnosti za 2021. godinu iznosi 2,23 što znači da je Zračna luka Osijek u 2021. godini poslovala likvidno.

Koeficijent financijske stabilnosti je odnos između dugotrajne imovine i zbroja vlastitog kapitala i dugoročnih obveza. Poželjna razina jest manje od 1 jer se iz dijela dugoročnih izvora trebaju financirati i dugotrajna i kratkotrajna imovina. Koeficijent financijske stabilnosti za 2021. godinu iznosi 0,95, jednako kao i za 2020. godinu.

Na temelju navedenih pokazatelja likvidnosti možemo zaključiti da je Zračna luka Osijek u 2021. godini bila sposobna za podmirivanje svojih obaveza.

Pokazatelji profitabilnosti mjere povrat uloženog kapitala. ROA ili rentabilnost ukupne imovine je odnos između neto dobiti i ukupne imovine, a pokazuje kako efikasno trgovačko društvo zarađuje novac. S obzirom da je društvo u 2021. godini ostvarilo dobit od 712.738 kuna, a ukupna imovina iznosi 99.683.482 kn rentabilnost ukupne imovine iznosi 0,7%.

ROE ili rentabilnost vlastitog kapitala predstavlja omjer neto dobiti i vlastitog kapitala. Pokazatelj je koliko učinkovito društvo koristi vlastiti kapital odnosno kolika je dobit po jednoj kuni uloženog kapitala. Rentabilnost vlastitog kapitala u 2021. godini iznosi 0,0097 odnosno približno 1% što znači da je na svaku jednu kunu uloženog vlastitog kapitala društvo zaradilo jednu lipu dobiti za razliku od 2020. godine kada je na svaku jednu kunu uloženog vlastitog kapitala društvo izgubilo 1,5 lipu jer je poslovalo s gubitkom.

EBITDA predstavlja operativnu dobit društva, odnosno razliku poslovnih prihoda i poslovnih rashoda uvećanu za amortizaciju. EBITDA u 2021. godini iznosi 3.060.098 kn dok je 2020. godine iznosila 1.387.806 kuna. EBITDA marža koja stavlja u odnos EBITDA dobit i ukupne prihode 2021. godine iznosila je 21,86 % odnosno 88% je veća u odnosu na 2020. godinu kada je iznosila 11,6 %.

Bruto marža koja stavlja u omjer dobit prije oporezivanja i prihod od prodaje, a za 2021. godinu je iznosila 23,8% što višestruko premašuje planiranu bruto maržu za 2021. godinu od 0,3%.

Ekonomičnost poslovanja mjeri odnos prihoda i rashoda te je pokazatelj ostvarenog prihoda po jedinici rashoda. Ekonomičnost ukupnog poslovanja iznosi 1.05 odnosno veća je od 1 jer je društvo u 2021. godini poslovalo s dobiti.

Koeficijent zaduženosti predstavlja podatak o veličini zaduženja po jednoj kuni kapitala tj. stavlja u omjer kratkoročne i dugoročne obveze društva s ukupnom imovinom. Koeficijent je 2021. godine iznosio 0,27 i za 9 % je veći nego 2020. godine.

Pokazatelji aktivnosti mjere koliko efikasno društvo upotrebljava svoje resurse.

Koeficijent obrtaja ukupne imovine stavlja u odnos ukupni prihod s ukupnom imovinom i pokazuje koliko se prihoda ostvaruje za svaku kunu imovine odnosno mjeri koliko poduzeće uspješno koristi imovinu s ciljem stvaranja prihoda. U 2021. godini društvo je ostvarilo 0,14 kn prihoda na jednu kunu ukupne imovine. U odnosu na 2020. godinu koeficijent je za 15 % veći što znači da je društvo svoju imovinu funkcionalnije koristilo.

Koeficijent obrtaja kratkotrajne imovine stavlja u odnos ukupni prihod s kratkotrajnom imovinom i mjeri efikasnost kojom poduzeće rabi kratkotrajnu imovinu za stvaranje prihoda. U 2021. godini društvo je ostvarilo 3,73 kune prihoda na jednu kunu kratkotrajne imovine što je ipak manje nego 2020. godine kada je društvo na jednu kunu kratkotrajne imovine ostvarilo 5,55 kn prihoda.

1. **KAPITALNE INVESTICIJE, NABAVA I ODRŽAVANJE**

Zračna luka Osijek je u obvezi, sukladno EU Uredbi 139/2014 redovno paziti, skrbiti, održavati, servisirati, obnavljati i ispitivati operativne površine, vozila, opremu, uređaje, objekte i instalacije.

Kontrolu ispravnosti više puta godišnje obavlja Hrvatska agencija za civilno zrakoplovstvo te ostale državne inspekcije kao i zrakoplovne kompanije koje koriste našu zračnu luku.

Tijekom godine obavljani su poslovi prema Godišnjem planu i programu održavanja za 2021.

Kratak pregled dijela objekata, vozila, opreme i instalacija bitnih za aerodrom:

* operativne površine i perimetarska ograda
* vozila i oprema Spasilačko vatrogasne postrojbe
* vozila i oprema za prihvat i otpremu zrakoplova
* vozila i oprema zimske službe
* vozila i oprema ljetne službe
* RTG uređaji i vage

 - instalacije svjetala operativnih površina i agregatnog napajanja

* instalacije vodovoda, odvodnje i hidrantske mreže
* instalacije informatike, videonadzora i vatrodojave
* sustav grijanja/hlađenja i ventilacije
* Putnička zgrada
* Kontejner za zaštitare na kolnom ulazu

Svi objekti se redovito čiste, a popravci se vrše po potrebi. Posebna pažnja je posvećena održavanju zelenih površina, čišćenju rigola oko uzletno – sletne staze, krčenju perimetarske ograde i održavanju čistoće prostorija zbog epidemije.

Ministarstvo mora, prometa i infrastrukture je u 2021. godini s ukupnim iznosom od 1.100.000,00 kuna sudjelovalo u financiranju sljedećih nabava (kapitalne investicije):

* Betoniranje kosina
* Elaborat povećanja nosivosti osnovne staze i RESA-e
* Odleđivač zrakoplova
* Programski sustav za prihvat i otpremu putnika, zrakoplova i tereta
1. **LJUDSKI POTENCIJALI, EDUKACIJE I OSPOSOBLJAVANJA**

Poslovna 2021. godina završena je s 49 zaposlenih radnika što je za 6 radnika manje nego 2020. godine. Tijekom godine sklopljeno je pet sporazumnih raskida ugovora o radu, jedan radnik nije zadovoljio na probnom radu, jedan je dobio poslovno uvjetovani otkaz, jedan je dobio redovan otkaz uzrokovan skrivljenim ponašanjem radnika, jedan izvanredan otkaz, a bivšem direktoru je radni odnos prestao odlukom Skupštine. U rujnu je zaposlen Rukovoditelj kontrolinga, ljudskih potencijala i sustava praćenja usklađenosti poslovanja.

*Struktura zaposlenih prema spolu, stručnoj spremi i ugovoru o radu*

|  |  |
| --- | --- |
| muškarci  | 32 |
| žene | *17* |
| VSS | *9* |
| VŠS | *10* |
| SSS | *28* |
| NKV | 2 |
| ugovor o radu na neodređeno vrijeme | *44* |
| ugovor o radu na određeno vrijeme | *5* |
| puno radno vrijeme  | 48 |
| nepuno radno vrijeme  | 1 |

Za isplatu plaća korištena su sredstva iz naknade za otvorenost koja je za 2021. godinu iznosila 6.400,00.00 kuna. Iznosi za plaće u 2021. godini su za 137,782.00 kune manji u odnosu na 2020. godinu.

Uz redovnu isplatu svih plaća, naknada i prijevoza radnicima tijekom 2021. godine, isplaćene su i božićnice u iznosu od 1.000 kuna po radniku. Isplaćeni su i iznosi od 600 kuna za darove djeci.

Svim radnicima omogućeno je stjecanje, obnavljanje ili produžavanje potrebnih licenci slanjem na teorijske i praktične edukacije te polaganje ispita. Radnicima su omogućene plaćene i besplatne edukacije iz područja njihova rada radi podizanja razine znanja u svrhu boljeg izvršenja radnih zadataka.

Svi radnici su uključeni u više poslovnih procesa. Društvo brine o zaštiti zdravlja radnika i sigurnosti na radu sukladno mjerodavnim propisima.

Krajem 2021. godine Društvo je postalo obveznik Odluke Stožera Civilne zaštite Republike Hrvatske kojom se svi zaposleni, osim onih koji su preboljeli Corona virus ili su protiv njega cijepljeni, moraju testirati na SARS-Cov-2 dva puta tjedno. Radnicima je omogućeno testiranje na području Zračne luke Osijek, odnosno sukladno rasporedu rada.

1. **SUSTAV UPRAVLJANJA SIGURNOŠĆU, USKLAĐENOŠĆU I KVALITETOM**

Safety Management System (SMS), odnosno sustav upravljanja sigurnošću je organizirani pristup upravljanja sigurnošću koji uključuje odgovarajuću organizacijsku strukturu, sustav odgovornosti, politiku i procedure. Cilj uvođenja i primjene sustava upravljanja sigurnošću je da se kontrolom rizika i smanjivanjem broja nezgoda u svakodnevnom radu maksimalno smanji broj mogućih opasnosti po sigurnost putnika, zrakoplova, radnika i drugog osoblja te materijalnih dobara.

Praćenje usklađenosti je dokumentirani proces praćenja usklađenosti organizacije sa svim relevantnim zahtjevima i standardima.

Upravljanje promjenama je dokumentirani proces koji identificira vanjske i unutarnje promjene koje mogu imati (negativan) utjecaj na sigurnost.

Kontinuiranim provođenjem upravljanjem sigurnošću, tijekom 2021. godine provedene su sljedeće aktivnosti:

* praćenje događaja koji jesu ili su mogli ugroziti sigurnost, identifikacija opasnosti i pridodani im rizici, pokazatelji i ciljevi performanse sigurnosti 2020./2021.
* napravljena je revizija 4 dokumenta Procjena rizika i sigurnosti na ZL Osijek (hazard log), izdanje 1, revizija 5, 26.01.2021.
* održavanje sastanaka Povjerenstva/ radnih grupa za sigurnost
* provođenje Planova za smanjenje rizika od neodobrenog ulaska (upada) na uzletno-sletnu stazu i za smanjenje rizika od izlijetanja s uzletno-sletne staze
* interni auditi kontrole rada na sigurni način- safety auditi
* izdavanje sigurnosnih uputa
* praćenje i analiza pojave ptica i životinja te sudara sa zrakoplovima
* vođenje nesukladnosti prema nadzorima HACZ i kompanija
* praćenje sukladnosti i vezanih procedura
* upravljanje promjenama
* održana je cjelovita vježba izvanrednog događaja nezakonitog ometanja na ZL Osijek
* redovno licenciranje i interne obnove znanja djelatnika ZL Osijek
* Revizija 3 od 19.02.2021 Operativnog priručnika
* revizija 4 dokumenta Stručno osposobljavanje djelatnika operatora aerodroma ZL Osijek od 09.08.2021.,
* dokument Operativni priručnik P/O opasnih roba na ZL Osijek od 01.09.2021.

Uzimajući u obzir da pružatelj usluga/ operator aerodroma mora uspostaviti, održavati i unaprjeđivati SMS, primjeren veličini, prirodi i kompleksnosti operacija/aktivnosti koje je ovlašten provoditi u sklopu svog certifikata, kao i opasnostima i rizicima sigurnosti vezanim uz operacije/aktivnosti svoje organizacije, može se zaključiti kako je 2021. godina bila zadovoljavajuća u smislu sigurnosti, uzimajući u obzir da je broj operacija zrakoplova usprkos pandemiji korona virusa bio oko 45% veći nego prethodne godine kao i broj putnika oko 74% veći (2020. 1.517 operacija zrakoplova i 6.626 putnika, 2021. godine 2.206 operacija zrakoplova i 11.515 putnika).

Svi evidentirani događaji na ZL Osijek su sukladno Nacionalnom planu sigurnosti treće razine (događaji koji mogu predstavljati rizik za sigurnost zrakoplovstva, a koji prema procjeni rizika nisu kategorizirani kao nezgode).

Većina evidentiranih događaja nisu direktno utjecali na sigurnost zračnog prometa, ali su prepoznati kao situacije na koje treba upozoriti kako se ne bi ponovile jer bi u budućnosti mogle dovesti do ugrožavanja sigurnosti.

Sve planirane mjere i postupci, te ciljevi za 2021. godinu su izvršeni, uz manja odstupanja zbog epidemiološke situacije, te se može zaključiti da je nivo sigurnosti zadovoljavajući uzimajući u obzir da je broj događaja prve i druge razine održan na 0 događaja na 1.000 operacija, tebroj događaja vezanih za sigurnost na 1.000 operacija zrakoplova 2021. godine (1,81) je oko 54% manji u odnosu na 2020. godinu (3,96) te index iznosi 0,46, a ista je situacija i za broj događaja za koje je odgovoran aerodrom- niži oko 31% 2021. godine (1,36) u odnosu na 2020. godinu (1,98).

Na temelju zabilježenih događaja vezanih za sigurnost- identificiranih opasnosti tijekom 2021. godine, najviše događaja je vezano za aerodromske operacije (ADRM)- dva događaja, te jedan događaj vezan za sudar sa pticama i jedan događaj vezan za laser. Ipak za ADRM vrstu događaja je ispunjen cilj za 2021. godinu od ≤1 događaja na 1000 operacija zrakoplova, kao i za događaje vezane za sudar sa pticama, ≤1 događaja na 1000 operacija zrakoplova.

Kako na događaje povezane sa laserom (LAS) ZL Osijek ne može direktno utjecati, kao indikator kritičnih događajadefiniramo aerodromske operacije (ADRM).

Tijekom 2021. radilo se na poboljšanju implementacije SMS-a, te se time održavao formalni proces za identifikaciju uzroka zbog kojih bi performanse SMS-a mogle biti ispod definiranih standarda, određivanje posljedica takvih performansi na operacije i eliminaciju tih uzroka.

Sukladno recertifikaciji aerodroma nastavilo se sa praćenjem i upravljanjem promjenama te praćenjem sukladnosti i vezanih procedura.

Sukladno recertifikaciji i provođenju osposobljavanja aerodromskog osoblja, provodi se osposobljavanje za sustav upravljanja sigurnošću čime se kontinuirano radi na promociji samog sustava, edukaciji zaposlenika, te na razvijanju kulture sigurnosti među zaposlenicima ZL Osijek. Tijekom 2021. zbog epidemije korona virusa planirano je uvođenje on-line osposobljavanja za teoretski dio osposobljavanja.

Komunikacija o sigurnosti je temelj za razvoj i održavanje adekvatne kulture sigurnosti.

Provodi se na sljedeće načine:

- politika i procedure sigurnosti u priručnicima ZL Osijek i kompanijskim priručnicima

- redovna obuka za poslove bitne za sigurnost zračnog prometa

- interne obnove znanja za djelatnike operativnog sektora

- prezentacije

- sigurnosne upute

- rukovoditelji/ voditelji službi/ odjela upoznavaju djelatnike sa zaključcima sastanka Povjerenstva, Odbora i radnih grupa za sigurnost te sa rezultatima audita i dogovorenim korektivnim mjerama

- neformalni sastanci na radnom mjestu između osoblja i odgovornog rukovoditelja ili višeg rukovodnog osoblja

Za 2022. godinu zadani su novi ciljevi te su određene dodatne mjere i postupci koji bi trebali pridonijeti ostvarivanju još boljih rezultata i daljnjem podizanju razine sigurnosti.

1. **NEKRETNINE**

Nekretnine u vlasništvu Društva nalaze se na području tri katastarske općine: k.o. Klisa i k.o. Bobota na području Općinskog suda u Vukovaru te k.o. Tenja na području Općinskog suda u Osijeku. Osim zemljišta na kojima je sagrađena infrastruktura Zračne luke Osijek, tu spadaju i velike površine poljoprivrednog zemljišta djelomično dane u zakup.

Tereti koji postoje na nekretninama su založna prava vjerovnika Hrvatske poštanske banke d.d. Zagreb (osiguranje potraživanja iz ugovora o dugoročnom kreditu) i Republike Hrvatske, Ministarstva financija (osiguranje potraživanja iz ugovora o državnom jamstvu), prava služnosti osnovana u korist Hrvatske kontrole zračne plovidbe d.o.o. Velika Gorica i HEP-Plin d.o.o. Osijek te pravo građenja osnovano u korist Zagrebačkog prometnog zavoda d.o.o. Zagreb.

Na određenim nekretninama u vlasništvu Društva izgrađeni su objekti društava INA – Industrija nafte d.d. Zagreb (avioservis) i Air Tractor d.o.o. Osijek (hangar za zrakoplove i prateći objekti) te državna cesta D418.

U srpnju 2021. godine sklopljen je Ugovor o osnivanju prava služnosti u korist Hrvatske kontrole zračne plovidbe d.o.o. na susjednoj nekretnini u vlasništvu Društva, na koju je preseljen meteo krug. Sklopljeni su i ugovori o osnivanju prava služnosti s društvima Hrvatska elektroprivreda d.d. Zagreb (rekonstrukcija dalekovoda) i Hrvatski Telekom d.d. Zagreb (podzemni optički kabel za uključivanje kontrolnog tornja Hrvatske kontrole zračne plovidbe d.o.o. na javnu elektroničku komunikacijsku mrežu). Sva tri ugovora su sklopljena uz prethodne suglasnosti založnih vjerovnika Republike Hrvatske, Ministarstva financija i Hrvatske poštanske banke d.d.

1. **VAŽNIJI DOGAĐAJI U 2021. GODINI**

Skupština Društva je 8. travnja 2021. godine donijela odluku o opozivu Davora Forgića s mjesta Uprave – direktora, na koje je bio imenovan odlukom Skupštine od 10. listopada 2017. godine. Do imenovanja novog direktora na Skupštini održanoj 28. travnja 2021. godine Društvo je bilo bez Uprave.

Dugoročno kreditno zaduženje 2019. godine rezultiralo je stabilizacijom poslovanja Društva. Nakon isteka dvije godine počeka, Društvo je u svibnju 2021. godine trebalo započeti s otplatom kredita kroz 120 jednakih uzastopnih mjesečnih anuiteta. Međutim, zbog epidemije bolesti COVID-19 i neostvarenja planova poslovanja, nije bilo za očekivati da će Društvo biti u mogućnosti uredno plaćati dospjele anuitete. Kako ne bi došlo do kršenja obveza Društva iz ugovora o dugoročnom kreditu, u studenom 2020. godine je podnesen zahtjev za reprogram toga kredita odnosno za produljenje roka počeka do 31. svibnja 2023. godine. Zahtjev su odobrila sva nadležna tijela i banke (Vlada Republike Hrvatske, Ministarstvo mora, prometa i infrastrukture, Hrvatska poštanska banka d.d., Hrvatska banka za obnovu i razvitak).

Samostalna služba za unutarnju reviziju Ministarstva mora, prometa i infrastrukture, u razdoblju od ožujka do lipnja 2021. godine provodila je reviziju procesa obračuna i isplate plaća i naknada radnicima Društva. Dane su preporuke za poboljšanje revidiranih procesa. Završeni su radovi na rekonstrukciji kontrolnog tornja Hrvatske kontrole zračne plovidbe d.o.o., a službe toga društva su preseljenje u novi objekt. Preseljenjem je prestalo njihovo korištenje prostorija Zračne luke Osijek d.o.o. temeljem Ugovora o zakupu. U postupku je prenamjena poslovnih prostora koje je koristila Hrvatska kontrola zračne plovidbe u novi i preuređeni Operativni centar.

1. **ZAKLJUČAK**

U 2021. godini je u odnosu na 2020. godinu povećan broj zrakoplovnih operacija, broj putnika, a time i prihod od primarne djelatnosti. Društvo je završilo poslovnu godinu s pozitivnim financijskim rezultatom od 712.739 kuna.

Društvu je poslovanje nemoguće bez raznih potpora, prvenstveno potpora vlasnika Društva zbog zastarjele infrastrukture i opreme, vrlo visokih troškova poslovanja, režijskih troškova i gotovo nikakvog poslovnog interesa zračnih prijevoznika.

U studenom 2020. godine je upućen zahtjev HPB-u za reprogram dugoročnog kredita i produživanje počeka na dodatne dvije godine. Na osnovu našeg zahtjeva HPB je zatražila i dobila suglasnost HBOR-a. Uz suglasnost Ministarstva mora, prometa i infrastrukture, Ministarstva financija i Vlade RH u srpnju 2021. godine sklopili smo Treći Dodatak Ugovoru o dugoročnom kreditu prema kojem nam prvi od 120 anuiteta dospijeva u svibnju 2023. godine. Tijekom 2021. godine nastojali smo osigurati efikasnost i povećati produktivnost svakog radnog mjesta, radne zadatke rasporediti sukladno znanjima i kompetencijama radnika, racionalizirati poslovanje te pridonijeti cjelokupnom gospodarstvu u još uvijek prisutnoj korona krizi. Društvo provodi aktivnosti usmjerene na stvaranje uvjeta za daljnji razvoj Zračne luke Osijek, koji uključuje proširenje i modernizaciju infrastrukture i svih pratećih sadržaja te stvaranje poslovnih prilika za potencijalne investitore.

Osijek, 20. lipnja 2022.

 Zračna luka Osijek d.o.o.

 \_\_\_\_\_\_\_\_\_\_\_\_\_\_\_\_\_\_\_\_

 Ivan Kos

 direktor Društva